MAS 38

KinnigBroDoarePistolenn-vindrailher aotomatekMont en-droTennata dre argilMunision7,65 × 20 mm LongProduerManufacture d'Armes de Saint-ÉtienneMare produiñ1938 - 1949Perzhioù teknikelMas (hep kartouchenn)2,87 kgHirder630 mmHirder ar c'hanol224 mmHed-tenn pleustrek100 mTizh mont e-maez ar boledoù350 m/sLusk-tennañ600 - 700 tenn/mnEndalc'hKarger fiñv 32 gartouchennLezennRummad e Bro C'hallA
Ar MAS 38, anvet en ur mod ofisiel Pistolet mitrailleur de 7,65 mm Modèle 1938 en arme c’hall Le pistolet mitrailleur de 7,65 mm modèle 1938, war Armes Françaises (lennet d'ar 17/09/2024), zo ur bistolenn-vindrailher ijinet er bloavezhioù 1920 ha 1930 e Bro-C’hall hag implijet a-nebeudoù etre 1938 ha dibenn ar bloavezhioù 1940.

 Deskrivadur 
Un arm fiziapl, skañv ha resis e oa ar MAS 38, met kambret e oa evit munisionoù 7,65 mm Long a oa izeloc’h o galloud evit ar re 9 mm a oa bet choazet evit pistolennoù-mindrailher kalz broioù er bloavezhioù 1930 (Suomi KP/-31 e Finland, MP38/MP40 en Alamagn, Beretta M38 en Italia pe ZK383 e Tchekoslovakia da skouer). Abalamour da se ne voe ket implijet kalz an arm er-maez eus Frañs Mc NAB Chris, Armes à feu Encyclopédie visuelle, L'Imprévu, 2024, p. 209.

 Istor 
E-pad ar Brezel-bed Kentañ e oa savet an ezhomm da gaout armoù-skoaz gouest da dennañ kartouchennoù berr a-dennadegoù evit an emgannoù e lec’hioù strizh evel ar fozioù-brezel pe ar c’hêrioù. Krouet e voe ar pistolennoù-mindrailher diwar ar soñj-se. Alamagn he doa tapet lañs war an dachenn-mañ gant an MP18 (1918) kambret e 9 mm Parabellum. Er bloavezhioù 1920 e stagas Frañs gant krouidigezh armoù seurt-se. Kentpatromoù a voe kinniget e 1924/1925 gant servijoù teknik an arme (PM STA 1924) pe ar MAS e Saint-Étienne (PM MAS 1925). Abalamour da gudennoù politikel ha budjed e voe choazet e 1938 pimpatrom ar MAS evel arm-standart, ha kregiñ a reas e broduerezh just a-raok aloubadeg ar vro e 1940. E-pad an Eil Brezel-bed e voe savet un nebeud skouerennoù e Arme an Harz-brezel. Lod eus an armoù a voe implijet gant an arme alaman dindan an anv PM 722(f). Goude ar brezel e voe kemeret he flas buan gant ar MAT 49, met servijout a reas memestra da vare brezel Indez-Sina. 
kleiz|thumb|Ar MAS 38 he dije servijet da Walter Audisio evit lazhañ Mussolini (Muzeu Historik Kombëtar, Albania)
Ur MAS 38 a servijas da bartizaned italian evit lazhañ an diktatour Benito Mussolini e miz Ebrel 1945 Gun that killed Mussolini shown (diellet), BBC News, 05/08/2004 (lennet d'ar 17/09/2024). Implijet e voe ivez gant armeoù un nebeud broioù afrikan, ha gant ar Việt Minh da vare brezel Viêt Nam. 

 Levrlennadur 
  BASTIÉ Jean-Pierre, Les armes réglementaires françaises en 7,65 Long - PA 1935 A & S, PM 1938, Crépin-Leblond, 2021, 208 p., ISBN 9782703004646

Daveennoù

Rummad:Pistolennoù-mindrailher
Rummad:Armoù Bro-C'hall
Rummad:Armoù an Eil Brezel-bed
Rummad:Armoù Brezel Indez-Sina
Rummad:Armoù Brezel Vietnam